b"\n_START_ARTICLE_\nIuri Razuv\xc3\xa0iev\n_START_SECTION_\nT\xc3\xadtols\n_START_PARAGRAPH_\nVa esdevenir Mestre Internacional el 1973, Gran Mestre el 1976, i Entrenador honorari de l'URSS el 1977. El 2005 li fou atorgat el t\xc3\xadtol d'entrenador S\xc3\xa8nior de la FIDE, el m\xc3\xa0xim t\xc3\xadtol d'entrenador internacional.\n_START_SECTION_\nResultats destacats en competici\xc3\xb3\n_START_PARAGRAPH_\nRazuv\xc3\xa0iev va guanyar nombrosos torneigs internacionals, d'entre els quals Dubna 1978, Memorial Rubinstein de Polanica-Zdr\xc3\xb3j 1979, Londres 1983, Dortmund Sparkassen 1985, Jurmala 1987, Pula 1988, Protvino 1988, Reykjav\xc3\xadk 1990, Leningrad 1992, Tiraspol 1994, Torneo di Capodanno (Reggio Emilia) 1995-96, i San Sebastian 1996._NEWLINE_Al segon Matx URSS vs Resta del m\xc3\xb3n de 1984, va participar-hi en substituci\xc3\xb3 de Tigran Petrossian, absent per malaltia, i va tenir-hi una actuaci\xc3\xb3 molt destacable, obligant el seu oponent (en principi, molt superior) l'alemany Robert H\xc3\xbcbner, a fer quatre lluitades taules, per un marcador final de 2 a 2.\n_START_SECTION_\nFor\xc3\xa7a de joc\n_START_PARAGRAPH_\nSegons Chessmetrics, en el seu moment \xc3\xa0lgid, el desembre de 1984, Razuvaev tenia una for\xc3\xa7a de joc equivalent a un Elo de 2690, i estaria situat en aquell moment en el lloc n\xc3\xbamero 28 del m\xc3\xb3n. La seva millor actuaci\xc3\xb3 individual fou a l'obert de Reykjavik 1990, on va fer-hi 6.5 punts sobre 9 possibles (72%) contra una oposici\xc3\xb3 de for\xc3\xa7a 2616, per una performance de 2706._NEWLINE_Tot i que es va retirar de la competici\xc3\xb3 activa a comen\xc3\xa7aments dels anys 2000, a la llista d'Elo de la FIDE de maig de 2011 encara hi tenia un Elo de 2540 punts, cosa que en feia el 97\xc3\xa8 millor jugador rus."